Pobjednik u organiziranju Svjetskog nogometnog prvenstva 2022. jest…
Katar!
KATAR
SAD je izgubio priliku za domaćinstvo Svjetskog prvenstva,
najvećeg sportskog događaja.
Pustinjski emirat
pobijedio je Australiju, Japan, Južnu Koreju i SAD.
Predsjednik Obama kaže da je organizacijsko tijelo
pogriješilo kad je izabralo Katar.
Svijet je bio šokiran što je Katar osvojio domaćinstvo 2022.
Kako je pobijedio? Mislim, kako se to dogodilo?
Prosjek najviših temperatura u lipnju i srpnju, kada će se održati: 41,1!
Nije se to očekivalo u konkurenciji SAD-a i Japana,
a tehničko izvješće u sklopu natječaja bilo je prilično negativno.
Katar je ocijenjen visokorizičnim.
Dogovori iza kulisa sve rješavaju.
Daleko najbolja kandidatura
za Svjetsko prvenstvo 2022. godine bila je američka.
Bio sam šokiran i razočaran,
ali odmah sam reagirao mišlju da su to kupili.
Ako je FIFA korumpirana, treba je razotkriti.
Mislim da će se o ovoj odluci još jako dugo pričati.
Teško je objasniti razlog za odlazak u Katar.
Za FIFA-u je to katastrofa i…
posebno kad je FIFA već bila pod lupom zbog podmićivanja.
G. Blatter?
G. Blatter…
A Izvršni odbor nije vidio problem u tome da glasuje za Katar.
Zato uvijek kažem,
kad krivite Katar za domaćinstvo Prvenstva,
morate kriviti FIFA-u jer FIFA je sustav.
Sustav je FIFA.
RAČUN DOLAZI NA NAPLATU
Zašto Katar?
Zašto ići igrati u tako vrućoj zemlji?
Ili u zemlji koja će morati graditi stadione?
Zašto tako mala zemlja
s momčadi koja je tako nisko na globalnoj ljestvici?
Ako ste postavljali pitanja o radnim uvjetima,
ljudskim pravima, o tome hoće li europski navijači uspjeti doći onamo.
Bio sam šokiran, kao i svi ostali.
NOVAC NIJE PROBLEM. VRUĆINA JEST.
Mislim da nisu očekivali da će svjetski mediji
i cijeli svijet reagirati tako negativno.
RUSIJA KATASTROFA
Dobili su oštre kritike nakon pobjede.
Kad smo pobijedili, bio sam sretan i euforičan,
ali vrlo sam brzo upao u ozbiljnu depresiju.
Uslijedio je užasan napad.
Napadali su nas. Napadali su FIFA-u.
Neviđeni napadi slijeva, zdesna i iz centra
protiv nas, zemlje. Opisi kojima su se služili…
Bilo je na granici rasističkih napada.
Bilo je teško.
Kao prvo, u ime milijuna ljudi koji žive na Bliskom istoku,
hvala.
Hvala, FIFA, što vjerujete da je širenje igre na Bliski istok
i dovođenje nogometa na naše područje, u naš dom, ispravna odluka.
Idemo na Bliski istok.
Idemo u arapski svijet.
Idemo u islamski svijet.
Ovo je razvoj nogometa i ne govorite o novcu.
Ovo veze nema s novcem!
Rekao bih da je prva vrlo važna odluka u koju se uplela politika
bila ona o Svjetskom prvenstvu u Katru,
a ne, kako sam ja želio, u SAD-u.
Dok sam kanio glasovati za Katar,
Blatter mi je prišao i rekao:
„Želim da glasuješ za SAD, a ne za Katar.”
Je li primjereno da se predsjednik spusti na tu razinu?
Nisam odgovorio. Otišao je.
Glasovao sam za Katar i pobijedio je.
Seppa su u kut stjerali veliki članovi FIFA-ina Izvršnog odbora.
Imate šefove konfederacija.
Issa Hayatou za Afrikance.
Michel Platini za UEFA-u.
Imate Jacka Warnera za CONCACAF
i dr. Leoza za CONMEBOL.
I bin Hammama iz Katra.
Predsjednik je Azijske nogometne konfederacije.
Složili su se oko Katra.
Trojica članova CONCACAF-a bila su u Odboru.
Pretpostavljalo se da će sva trojica podržati SAD.
Stoga je Chucka Blazera itekako šokiralo
kad je saznao da je Jack Warner, njegov najbliži saveznik u FIFA-i,
glasovao za Katar.
Osjećao se izdano.
Kako ne glasaš za svoju konfederaciju?
Bili su stari. Ne bi sudjelovali u idućem glasovanju.
Dvostruki glas donosi dvostruko više novca.
To im je bila otpremnina.
Neboderi u Dohi
simboliziraju uspon glavnoga grada Katra, bogatog naftom.
U idućem desetljeću
svjedočit će još jednom uspjehu:
nogometnom.
Nogomet je, ali i sport općenito,
uvijek igrao važnu ulogu u našoj kulturi, u našim ambicijama,
u smislu korištenja istoga kao katalizatora,
kao sredstva za ostvarivanje određenih ciljeva nacije.
Katarci su stvorili sportsku industriju.
Postigli su ono
na čemu su druge zemlje prirodno radile desetljećima.
Sport su učinili dijelom nacionalnog identiteta.
Kod Katra je zapravo posrijedi stvarna misija izgradnje nacije.
Željeli su izaći iz sjene Saudijske Arabije
te stvoriti drukčiji imidž. Biti igrač na svjetskoj pozornici.
Žele da ih smatraju pokretačem dobra u svijetu.
Žele pokazati da arapski svijet
može biti domaćin takvog turnira
i okupiti ljude.
Bili su posvuda.
Htjeli su da ih smatraju svjetskim sportskim bankarima.
Ništa se nije moglo organizirati bez potpore Katra.
Prilikom otvaranja natječaja za 2018. i 2022. godinu 2009. godine,
što znači da je bilo mnogo vremena
i otvorila se prilika,
tad smo odlučili da imamo šanse. Imamo priliku.
Želimo biti domaćini Svjetskog prvenstva zbog naše vjere u nogomet.
Svjetskim prvenstvom u Katru Prvenstvo prvi put dolazi na Bliski istok.
Bili smo mlada ekipa.
Govorili smo različite jezike i mogli smo komunicirati s nogometnim svijetom
te smo bili skromni.
Znali smo da nismo favoriti.
Znali smo da nas isprva nisu smatrali ozbiljnim kandidatima.
Tijekom boravka u Dohi
brzo smo primijetili da je to bio vladin projekt
da preko Svjetskog prvenstva
Katar bude središte svijeta.
To je bio državni projekt.
To nije bio projekt nogometnog saveza.
Nisam mislio da će Katar pobijediti.
Nemaju nogometnu tradiciju.
U izvješću nisu imali najbolje ocjene.
Morali su posve promijeniti grad,
izgraditi sve stadione.
Nisu imali nijedan stadion.
I izgraditi hotele za turiste i reprezentacije.
Ali nepremostiv je problem bila igra u svibnju, lipnju i srpnju.
Dali smo izvješća.
To je poslano njima.
Bilo koji član Odbora mogao me nazvati i tražiti pojašnjenja.
Nitko me nije nazvao.
Onda sam zaključio da ga nisu svi pročitali.
Ako ne mare što se ne može igrati u svibnju, lipnju i srpnju,
zašto bi marili za uvjete rada?
To im nije bio problem.
JUŽNA AFRIKA, PROSINAC 2009.
Bili smo u Cape Townu
kad je FIFA organizirala FIFA-in medijski doručak.
Sve su zemlje bile ondje, pa su i svi mediji bili ondje.
Svaka je kandidatura imala iste parametre,
imali smo štand.
Došli su nam arapski mediji i to je bilo sve.
Nitko nam nije došao.
Došli bi po besplatne stvari, ali to je bilo to.
A onda usred svega toga ušeće David Beckham.
Kao da se dogodio potres.
Novinari su se počeli naguravati, penjati po stolcima i stolovima.
Svi su ih okružili.
Šeik Mohammed,
koji je bio glavni direktor katarske kandidature 2022. godine,
okrenuo se prema meni tog dana i rekao:
„Zašto nemam takvu medijsku pozornost?”
Bila sam šokirana jer je to ipak bio David Beckham.
Svi na svijetu znaju Davida Beckhama.
Nitko na svijetu ne zna tko je taj mali princ iz te zemlje.
Ekipa je bila izrazito mala.
Nitko od njih nije bio na utakmici Prvenstva.
Nitko od njih nije poznavao FIFA-inu politiku.
Nitko čak nije ni radio u sportu.
To su bili ljudi koji nisu znali ništa o tome.
Jedina osoba koja je poznavala FIFA-inu politiku
bio je Mohamed bin Hammam.
Mohamed bin Hammam bio je predsjednik Azijske nogometne konfederacije.
Bio je član FIFA-ina Izvršnog odbora, jedan od 24 člana.
Bio je jedan od najmoćnijih ljudi u nogometu
i bio je katarski državljanin.
Nije osoba koja otvoreno govori. Voli biti u drugom planu.
Voli biti dirigent.
Nisam mislio da veličina Katra
i vrijeme u Katru
podupiru takve ambicije.
S M. bin Hammamom,
dugo nam je trebalo da ga nagovorimo
da podrži našu kandidaturu.
Znali smo da će nam dati oruđe i sredstva za pobjedu.
Da biste dobili domaćinstvo, članovi Odbora moraju glasovati za vas,
pa su ciljali na to.
Poznaje svih 24.
Pod jedan, može nam pomoći da se sastanemo sa svih 24.
Pod dva, može nam pomoći da doznamo
kako da dobijemo sva 24 glasa.
DESET MJESECI PRIJE GLASOVANJA
Katar je bio pokrovitelj
Afričkog nogometnog kongresa u Angoli.
Trenutak kada se naša kandidatura preobrazila dogodio se u Angoli,
moj govor na kongresu CAF-a u Angoli.
Poruka je glasno odjeknula.
Tad su nas počeli doživljavati kao ozbiljne kandidate.
Ne samo zato
što smo uvjerili trojicu članova Izvršnog odbora,
nego zbog toga što je cijela Afrička konfederacija
brujala o našoj kandidaturi.
Ali Angola je bila prekretnica.
Svi smo bili u istom hotelu.
Rekli su mi da idem pomoći s prevođenjem.
Otišla sam. Govorim francuski.
U apartmanu smo, u različita doba tijekom večeri, dočekivali
različite članove Odbora.
Hayatoua, Anoumu i Adamua.
Razgovarali smo o Južnoj Africi, znate,
o tome kako je Afrika dobila priliku da bude domaćin Svjetskog prvenstva
i kako arapskomu svijetu treba pružiti istu priliku.
A onda je Hassan ponudio Hayatouu milijun dolara
za nogometni savez, Hayatouov nogometni savez.
A zauzvrat smo htjeli njegov glas.
I sjećam se samo smijeha.
A onda je rečeno da to nije dovoljno.
I cijena je samo tako skočila na 1,5 milijuna.
Znam da zvuči tako jednostavno, ali bilo je tako.
Bilo je: „Dat ćemo vam novac za vaš nogometni savez,
a vi nama svoj glas.”
I onda: „Hvala lijepa. Vidimo se.”
Jedan po jedan, isto smo učinili s Anoumom i Adamuom.
Tako je te večeri ponuđeno 1,5 milijuna dolara svakom članu Odbora
u zamjenu za glas.
Je li to bilo nešto… novac je bio opipljiv ili samo verbalno?
Verbalno. Nisam vidjela novac.
To nisam vidjela.
Jasno je rečeno da je taj novac za nogomet.
Nije rečeno da im ide u džep.
Moram to naglasiti. Rečeno je da ide…
Gdje je završio, nemam pojma. Ne znam.
Prije nego što sam se vratila u svoju sobu,
Hassan mi je rekao: „Ovo nikomu ne smiješ ponoviti.”
A ja: „Dobro.”
FIFA-INO SVJETSKO PRVENSTVO KATAR 2022.
Nisam to zaboravila,
ali nakon toga dugo nisam govorila o tome.
Znala sam da su mi dani odbrojeni, ali smatram
da nisam učinila ništa da zaslužim otkaz.
Dobila sam tri dana da napustim državu Katar.
Nisam bila na razini te igre.
Phaedra je otišla u ožujku 2010. godine.
A zatim, u prosincu 2010. godine, nakon glasovanja,
razgovarala je s novinarkom
engleskih novina The Sunday Times
koja je istraživala što se dogodilo s natječajem za Prvenstvo.
Razgovarala sam s Claire Newell,
neslužbeno, o tome što se dogodilo,
čemu sam svjedočila.
Napisala je kratak članak
i tada se sve promijenilo.
ZVIŽDAČICA NAGODBE OD 1,5 MILIJUNA
Nazvali su me Katarskom zviždačicom.
Nema dokaza. Tražili smo dokaze.
U životu postoji načelo
da si nedužan dok te ne proglase krivim.
Stoga ne govorite da je FIFA korumpirana.
FIFA nije korumpirana!
Sigurno nije.
Otkrili su da je Phaedra
iznijela te optužbe.
A onda su mi odjednom počeli prijetiti.
Počela sam primati anonimne pozive, e-poruke, na društvenim mrežama.
Jako se bojim.
Koga se bojite?
Svih koje sam uzrujala govoreći.
I onih koji su me više puta pokušavali ušutkati.
Rekli su mi: „Ili ćeš potpisati izjavu
da si lagala
ili ćemo te kazneno goniti.”
P. AL MAJID REKLA JE DA ŽELI OSVETU
NAKON ŠTO JE IZGUBILA POSAO U KAMPANJI ZA KANDIDATURU.
Zanima me vaša reakcija na Angolu i Phaedrine optužbe.
A tu je i naslov Sunday Timesa:
„Katar je kupio Prvenstvo.”
Ali ono što me najviše zanima vaša je prva reakcija kad ste to vidjeli.
Moja je reakcija, posebice na situaciju s Phaedrom…
Zapravo, oboje proizlazi iz frustracije.
To je frustracija jer su to laži.
A na terenu postoje činjenice koje to dokazuju.
Vjerujem da su na globalnoj razini surađivali
s nekim ljudima kako bi osigurali njihove glasove.
Mislim da prije toga nitko nije učinio ništa slično.
Nazvali to korupcijom ili ne,
to je način na koji se vodi međunarodno poslovanje.
ZEMLJA KANDIDAT KATAR
Svjetsko prvenstvo u Katru pružilo bi nenadmašne komercijalne prilike.
Bilo je nekih velikih poslova na razini vlade,
poput priče o velikoj plinskoj nagodbi između Katra i Tajlanda
jer je u Odboru tajlandski zastupnik.
Sugestiju da je to povezano s umiljavanjem
kategorički odbacuju svi upleteni u to.
Još jedan član FIFA-ina Odbora, Marios Lefkaritis,
prodao je Katru zemljište za 32 milijuna eura.
Uvijek je govorio da to nema veze s njegovim glasom.
Katarski emir došao je u Brazil.
Ostao je neko vrijeme i posjetio predsjednika Lulu,
koji je također bio naklonjen Katru.
Priredili smo ručak u Rio de Janeiru.
Na ručku je bio katarski emir, dr. Havelange i ja.
Bilo nas je osmero ili devetero.
Tad smo odlučili podržati Katar.
Primao sam usluge, razmjenjivao usluge. To je normalno.
Ali nikad u životu nisam podmićen.
Samo nekoliko tjedana prije glasovanja predsjednik UEFA-e,
Michel Platini, koji je vrlo utjecajan
u smislu za koga će europski delegati Odbora glasovati,
ide na ručak s francuskim predsjednikom Nicolasom Sarkozyjem
i sinom katarskoga emira u palači Élysée u Parizu.
DEVET DANA PRIJE GLASOVANJA
Iznenadio se što je ondje bila katarska delegacija,
a Platinija nisu upozorili.
Njegova je verzija bila da je primio „subliminalnu poruku”,
to su njegove riječi,
od Sarkozyja, rekao mu je da bi bilo bolje da glasa za Katar
a ne SAD, radi francuskih interesa.
Platini je upao u klopku koju je postavio Sarkozy.
Sarkozy je iskoristio Platinija da kaže Katarcima:
„Gledajte, držim Platinija u šaci.
Francuska će glasovati za vas”,
što je Katarcima bilo jako važno.
Reći ću vam kako se to dogodilo.
Kako sam ja to shvatio, Francuska bi bila sretna da glasujem za Katar.
Shvatio sam to, ali nitko me ništa nije pitao.
Sarkozy nije tražio da glasujete za Katar?
Ne. Možda je zato prodao moj glas Kataru.
Znao je da ću glasati za Katar.
I zato je prodao moj glas, za dobrobit Francuske, Katru,
kako bi dobio štošta.
Nevjerojatno je
što se dogodilo nakon što je Platini glasovao za Katar.
Katarski imovinski fond kupuje Paris Saint-Germain,
glavni pariški nogometni klub,
i u njega ulaže tko zna koliko novca.
Katarska postaja beIN Sports
kupila je televizijska prava za francuski nogomet za golem novac.
Povrh toga,
Katar i Francuska sklopili su unosne trgovinske sporazume,
uključujući i kupnju francuskih zrakoplova Airbus.
Odluke koje su dovele do održavanja Svjetskog prvenstva u Katru
događaju se na najvišim političkim razinama,
ali Katarci oštro poriču bilo kakvu neprimjerenost.
Kupovanje Prvenstva, podmićivanje članova Odbora.
Znate optužbe. Znate na što se odnose.
Geopolitički dogovori između Tajlanda,
Rusije, Katara i Sarkozyja.
Kakvi dogovori?
Takve su optužbe.
Što? Pitam vas, što točno?
Dobro, plin…
Između koga i koga?
Između Tajlanda i Katra.
Činjenice su na terenu. Jesu.
Neke su stvari krajnje nerealne.
To je naš prirodni resurs, nešto na čemu gradimo budućnost.
Neće se koristiti za glasovanje za Svjetsko prvenstvo.
KATARSKA KANDIDATURA 2022.
OČEKUJTE NEVJEROJATNO
To se uklapa u stereotip arapskih šeika koji se razbacuju novcem.
Zato je ovo Svjetsko prvenstvo važno jer moramo pobiti taj stereotip.
Držali smo se pravila.
Svojih moralnih vrijednosti.
Zasluženo smo pobijedili.
Pobijedili smo na temelju vizije i činjenice da je ovo trenutak
za prvo Svjetsko prvenstvo u arapskome svijetu.
Katar!
Kad je to objavljeno, svi su bili euforični i vikali su,
a ja sam stajao kao kip
jer nisam vidio Seppa Blattera sa svoga mjesta
i mirno sam stajao dok nisam čuo ekipu
kako viču: „Uspjeli smo.”
U arapskom se svijetu slavilo. U Aziji se naveliko slavilo.
Ali ne sviđa mi se što radi Blatter.
Namjeravao je eliminirati Katar.
Zbog toga…
zbog toga mi nije bilo ugodno.
Hoće li ili neće? Na to ćemo pitanje odgovoriti.
Govorimo o Mohamedu bin Hammamu.
Navodno razmišlja o tome da izazove Seppa Blattera
za predsjednika FIFA-e.
Zapravo sam poznat kao Blatterov pristaša.
Svakako sam mu bio iskren savjetnik
i reći ću da sam pridonio njegovu uspjehu.
Mohamed bin Hammam smatrao je Blattera prijateljem
i bio mu je krajnje odan, ali to je bila jednosmjerna ulica.
Blatter je nakon izbora '98. obećao da će ostati samo dva mandata.
To je izbrisano, Blatter je ostao treći mandat,
a onda se bin Hammam uzrujao
jer nije prihvaćao da Blatter nije održao obećanje.
Mislio sam da Blatter neće biti zainteresiran 2011.
Predsjednik mora imati ograničenje. Najviše tri mandata.
Smatrao sam da to nije dobro za nogomet.
Nije dobro za igru.
Ali uvijek je trebao postojati drugi kandidat.
Blattera je šokiralo što je bin Hammam doveo Prvenstvo u Katar.
Potpuno iznenađenje.
Prvi je put vidio granice svoje moći.
Ako je ijedna osoba imala više moći od njega,
barem u tom posebnom događaju, bio je to Mohamed bin Hammam.
Mislim da je bin Hammam neovisan čovjek. Radio je sa Seppom Blatterom.
Mislim da mu je, kao i većini nas, dosta Seppa Blattera,
Sepp je sam okaljao FIFA-ino ime
i razumije da netko drugi mora doći.
Ali mislim da Blatter nije mogao kontrolirati svoje ambicije.
Bio je pravi sportski Machiavelli.
Nakon 13 godina Sepp Blatter naviknuo se na predsjedničku moć.
Za to je vrijeme dobivao priznanja i pohvale diljem svijeta.
Ali ne plješću svi njegovu načinu vođenja FIFA-e.
Htio sam zadržati položaj.
Nisam mogao napustiti
sve te godine razvoja nogometa
i sve godine na mjestu glavnog tajnika
i predsjednika.
Blatter je inzistirao na lojalnosti za sve,
no problem je bio u tome što on nije bio odan političkim prijateljima,
primjerice, Mohamedu bin Hammamu.
U Aziji su se 2009. održali izbori za položaj u FIFA-i na kojemu sam sada ja.
Bio je još jedan kandidat
i bio sam neugodno iznenađen kad je Blatter stao na njegovu stranu.
Meni je to bilo jako čudno.
Ja sam mu navodno prijatelj.
Mislio je da ga mogu ugroziti
i htio me maknuti iz FIFA-e.
Pa sam rekao
da mu neću olakšati život.
Sepp Blatter, šef svjetskog nogometa,
nakon 9 g. ima protukandidata za mjesto predsjednika, M. bin Hammama.
BBC-u je rekao da je vrijeme za veću transparentnost upravljanja sportom.
G. bin Hammam vodi Azijsku nogometnu konfederaciju.
Nije mačji kašalj ići protiv Blattera.
Iskreno, nisam mislila da bi ga itko mogao srušiti
jer se tako dobro uhljebio.
Blatter je iskoristio milijarde funta koje je zaradio na Svjetskom prvenstvu
da ojača svoju bazu moći.
Neće se odreći svoje cijenjene nagradu bez borbe.
SAD
Htio sam posjetiti Karibijce u Miamiju
i nisam mogao dobiti vizu.
Nema razloga da vlasti kažu:
„Ne, nećemo vam dati vizu.”
Pretpostavljam da postoji netko tko ne želi da odem u SAD
kako bih se obratio Karibijcima.
Napetih nekoliko dana. Održavali su se predsjednički izbori.
G. bin Hammam nije bio ondje,
a g. Blatter jest.
CONCACAF je tada vodio Jack Warner, koji je bio predsjednik,
a glavni je tajnik bio gospodin Chuck Blazer, Amerikanac.
A onda na pozornici na kongresu g. Blatter, spontano,
CONCACAF-u daje donaciju za razvoj vrijednu milijun dolara.
Nije mogao biti očitiji u smislu:
„Dat ću vam dar za vaše područje, g. Warner,
pred svim članovima”,
trideset ili šezdeset dana prije izbora.
Nije mi bilo drago.
Kandidat sam. Želim vidjeti ljude, razgovarati s ljudima.
Rekao sam: „G. Warner, dajte mi drugu priliku.”
Zatim su organizirali kongres u Port of Spainu.
TRINIDAD I TOBAGO
Sve zemlje Karipskog nogometnog saveza
bile su pozvane u hotel Hyatt Regency u Port of Spainu u Trinidadu,
koji je sjedište moći Jacka Warnera.
Jack Warner imao je putničku agenciju
i plaćeno mu je 363 000 dolara za organizaciju putovanja.
Chuck Blazer smatrao je da nije pametno da Warner održi taj događaj.
Ne bi smio to raditi samo zbog Kariba,
a trebali bi to voditi, barem javno, iznad stola.
Više su ga puta pokušali zaustaviti,
ali Chuck ga nije uplašio.
Trebao je, ali nije.
Očito, znao sam za Jacka Warnera.
Kao predsjednik konfederacije
ponudio je priliku bin Hammamu.
Očito, otišli smo poslušati što nam nudi.
Prvoga je dana g. bin Hammam održao prezentaciju.
Nešto se čudno dogodilo nakon što je bin Hammam održao govor.
Spomenuli su dar koji će pomoći savezima.
Pozvali su nas na određeno mjesto da uzmemo dar.
Čekao sam svoj red i ušao u sobu,
a ondje su bili službenici iz CFU-a.
Dali su mi omotnicu s oznakom „Portoriko”.
Kad sam otvorio omotnicu, bilo je novca u gotovini.
Iznos od 40 000 dolara u gotovini.
Odmah sam pitao: „Što je ovo?”
„Ovo je za vas da iskoristite za što god želite u nogometu.”
Očito su svima dali tu svotu.
Da su mi rekli:
„Ovo je u zamjenu za glas”, rekao bih: „Ne prihvaćam!”
Zapravo, vratio sam novac.
Nažalost, većina je uzela novac,
ali bile su tri ili četiri značajne iznimke
koje su odbile uzeti novac i prijavile su to,
a to je imalo dalekosežne posljedice.
Za nekoliko sati vijesti o tim torbama, tim omotnicama punima novca,
dopiru do Blazera, koji je u New Yorku.
To je dovelo Chucka Blazera u neugodan položaj.
Surađivao je s Jackom Warnerom gotovo 20 godina.
Dakle, gledamo kako se prijateljstvo raspada.
Ponavljao je Warneru da ne održava konferenciju u Trinidadu,
no on se oglušio.
I onda se to događa. Najočitija korupcija
koju je dotad vidio u nogometu
događa im se pred nosom. Dijele hrpe novca.
Warner je počeo javno sramotiti Blazera
i nogomet općenito, pa Blazer odlučuje prijaviti Warnera.
Prijavit će Warnera
visokim dužnosnicima u FIFA-i u Zürichu.
Kad je morao nazvati da razgovara o 40 000 dolara u omotnicama,
prije nego što se javio,
pogledao me i rekao: „Ovo neće dobro završiti.”
Sjećam se kad me nazvao Chuck Blazer
i rekao mi da se nešto dogodilo na Karibima.
Chuck Blazer poslao mi je slike.
Otišao sam Blatteru: „Nazvao me Chuck Blazer,
rekao mi je da se dogodilo to i to”
i nazvao sam predsjednika Etičkog povjerenstva.
Rekao sam mu da smjesta vlakom dođe u Zürich.
Bila je nedjelja. „Moramo se naći jer imamo veliki problem.”
Ondje ima mnogo čudnih stvari.
Mohamed bin Hammam upao je u klopku.
Drugo, zašto je to učinio?
Očito je bin Hammam bio uvjeren da treba činiti usluge
članovima Karipskog nogometnog saveza.
Učinio je to i upao u klopku.
Nije bilo loše namjere da potkupljujem ljude, znate.
To je opet zavjera.
Ne zaboravite da se borim protiv FIFA-e uza sve njihove resurse.
Nema sumnje da mogu složiti priču
tisuću puta bolju od moje.
Danas smo vidjeli objavu FIFA-ina Etičkog povjerenstva
da istražuju optužbe za korupciju koje uključuju Jacka Warmera
i kandidata za predsjednika FIFA-e, Mohameda bin Hammama.
Jeste li ikad pokušali kupiti glasove?
Nikad to nisam namjeravao u životu.
Jeste li ikad dali novac tim dužnosnicima na Karibima?
Ne, nikomu. Nitko ne može tvrditi da me igdje vidio da to radim.
Želim ponoviti, g. bin Hammam, koliko ja znam,
nije dao novac karipskim zemljama.
Jack je tada bio pun sebe.
Mislio je da je imun na bilo kakvo gonjenje.
Postoji vrlo poučna epizoda
nakon dijeljenja novca u Trinidadu
i postoji videozapis.
Neki ovdje vjeruju da su veći papa od samoga Pape.
Ako si papa, otvori crkvu.
No činjenica jest da su to naša posla.
Dakle, želim reći, narode,
da ste to dobili jer je on (bin Hammam) rekao
da ne može donijeti srebrni pladanj i srebrne sitnice.
Rekao sam: „Zaboravi sve to.
Odredi vrijednost i daj to zemljama.”
A na vama je da odlučite kako ćete taj dar
najbolje iskoristiti za razvoj nogometa u svojoj zemlji.
Ako ikomu ovdje savjest nalaže
da vrati novac,
voljan sam ga uzeti i vratiti mu ga.
Ali nemojte govoriti o ovome vani i misliti da ste pošteni
i sveci i bolji od svih drugih.
Nadam se da je to jasno.
Kakva je budućnost Jacka Warnera?
Prema dokazima koje sam vidio,
mislim da je nema.
A vaš osobni odnos s Jackom Warnerom?
Očito je narušen.
Dobro. Mislite li da osjeća izdaju?
Ja se osjećam izdanim, zbog…
Rizika i opasnosti kojima je izložio članove,
što ih je izložio ovakvoj situaciji
u kojoj su bili ugroženi prihvaćanjem darova,
mislim da je to nesavjesno.
Dolazeći na konferenciju za novinare,
predsjednik FIFA-e očajnički je htio zaboraviti krizu.
Kriza? Kakva kriza?
Nismo u krizi.
Samo smo u određenim poteškoćama i te će se poteškoće riješiti,
riješit će se u našoj obitelji.
No i dalje se suočava s eksplozivnim optužbama,
ovaj put o kandidaturi Katra za Svjetsko prvenstvo 2022.
Očito je da Katarci imaju problema.
Bojali su se da će izgubiti domaćinstvo
zbog mojih optužaba
i Mohameda bin Hammama i njegove priče.
Blatter je rekao da je počinjen niz nedjela
u natječaju za domaćinstvo
za Svjetsko prvenstvo te da je bin Hammam upleten u to.
Mnogo je toga učinio da mi našteti, da naruši moj ugled.
On zapravo nema granicu.
Jedan od najvećih političkih umova u sportu
u ovom skandalu koji dolazi iz Port of Spaina u Trinidadu,
vidi priliku da se riješi suparnika.
Zaista je dramatično
kako se ljudi uzdižu pa padaju.
Pogrešno su procijenili Blattera
koji ih je doveo kao prijatelje i odbacio kao neprijatelje.
Htio se riješiti suparnika,
a jedini koji je prihvatio izazov bio je bin Hammam.
Ali Blatter je morao pronaći izlaz i sklopio je dogovor.
Jednog dana, šeik Jassim, emirov sin, došao je u FIFA-u.
Bin Hammam također je došao.
Tri dana prije izbora.
Šeik Jassim i bin Hammam mnogo su govorili.
Ne razumijem arapski, ali onda je princ Jassim rekao:
„Ne, razgovarat ćemo na engleskome
jer želimo da g. Blatter zna o čemu razgovaramo.”
Rekao je da je emir rekao:
„Nećeš se suprotstaviti g. Blatteru.
Podržat ćemo g. Blattera na izborima 2011.”
Tako će Katar povući kandidaturu bin Hammama,
a Blatter više neće govoriti o načinu na koji je Katar pobijedio na natječaju
i postao domaćin Svjetskog prvenstva 2022.
Znam da će nam Blatter moći nauditi.
Ima mnogo trikova.
Neću ugroziti… i znam da Blatter to može.
Što se mene ticalo, rekao sam: „Mislim da sam završio.”
I da, nema sumnje da su mi ti ljudi nanijeli golemu štetu.
Sepp Blatter ponovno je izabran na mjesto predsjednika FIFA-e
nakon što je zbog skandala s mitom
ostao jedini kandidat koji može riješiti krizu u sportu.
Osvojio je još četiri godine mandata na čelu upravnog tijela
nakon što je dobio 186 od 203 glasa.
Švicarski 75-godišnji direktor obnaša tu dužnost od 1998. godine.
Bivši izazivač M. bin Hammam
suspendiran je zbog optužaba za nuđenje mita.
Potpredsjednik Jack Warner također je suspendiran zbog optužaba za mito,
ali kaže da će se pojaviti još otkrića koja će naštetiti FIFA-i.
Rekao sam da će FIFA osjetiti tsunami.
Vjerujte mi. Još niste ništa vidjeli.
Jer, naposljetku, Blattera treba zaustaviti.
Sepp Blatter oslobođen je optužaba za nedjela,
no danas ga čekaju
teška pitanja na konferenciji za novinare.
On možda preživi ovaj skandal, ali FIFA-in ugled neće.
Jedna osoba za koju znam da je imala koristi od ovoga bio je Chuck Blazer.
Warner je izbačen iz nogometa, bin Hammam također,
a Chuck Blazer,
u jednom od najneobičnijih obrata u cijeloj ovoj priči,
ispao je junak.
I vijesti diljem svijeta
govore o tome da je Blazer zviždač
i netko tko će spasiti igru.
Svaka čast Chucku Blazeru jer da bi to učinio,
mora biti čist, što je dobro.
Ne kažem da nije, ali za to treba mnogo hrabrosti.
Chuck nije zviždač.
Zviždač je netko tko se osvrne i kaže:
„Ne želim sudjelovati u onome što ovdje nije u redu”
i daje ljudima do znanja što nije u redu.
Ne netko tko je uzrok toga što nije u redu,
tko je desetljećima imao koristi od toga što nije u redu.
CONCACAF je bio na križanju 56. i Pete u New Yorku. To je Trumpov toranj.
Sjedili smo na 17. katu,
a Chuck je živio na stambenoj strani i bio je na 49. katu.
Mislim da je Chucka motiviralo održavanje stila života
koji su mu priuštili FIFA i CONCACAF.
Svaki pothvat u CONCACAF-u mora početi i završiti
tako da Chuck, osobno, nešto zaradi.
Chuck je uzimao najmanje 10 %,
a katkad i više, za sebe.
Bilo je posve jasno da je Blazer profitirao
na razne nezakonite načine od sporta.
Meni to daje sliku ne samo o njemu,
nego općenito o stavu tih FIFA-inih korumpiranih visokih dužnosnika,
smatrali su se nedodirljivima.
Nisu ni slutili da će ih itko napasti.
Nisu ni pomislili da je to moguće.
Moje iskustvo u FBI-u, u njujorškom uredu,
povezano je s organiziranim kriminalom.
U to vrijeme, bilo je to 2010. godine,
rečeno nam je da proširimo djelovanje
i istražujemo međunarodni kriminal koji utječe na nas u SAD-u.
Istodobno je bilo i engleskih novinara
koji su ponovno pokrenuli pitanje korupcije u FIFA-i,
osobito pokojni Andrew Jennings,
veteran koji je vodio kampanju da raskrinka korupciju u FIFA-i.
Predsjedniče, moram pitati
jeste li vi prava osoba da upravljate svjetskim nogometom?
-Zdravo. -Pusti me na miru.
Smijem li vas pitati koliko…
Molim vas, nemojte. Koliko novca zarađujete…
-Pusti me! -Molim vas, učinite nešto.
Molim vas, nemojte.
J. Warner, dugogodišnji direktor u FIFA-i, nogometnom upravnom tijelu,
dao je ostavku. Suspendiran je zbog optužaba za korupciju.
FIFA je rekla da je, zbog njegove ostavke,
istraga o ponašanju g. Warnera zaključena
te da ga smatraju nedužnim.
Jack Warner, osramoćen nakon slučaja podmićivanja,
dao je ostavku prije nego što ga izbace
te FIFA-inim dužnosnicima obećava da će im izazvati tsunami.
Štetne informacije o Blazeru počinju curiti Andrewu Jenningsu.
Dokumenti koji
pokazuju da Blazer ima svašta nešto lijepo što ne bi smio,
poput stanova u Miamiju i na Bahamima i prekrasan Mercedes u Zürichu
te da ima nevjerojatna sredstva,
a nije jasno odakle dolazi sav taj novac.
Bilo je čekova koje je Blazer uplatio na inozemne račune.
Sve je to završilo u nizu članaka
koje Jennings piše tijekom ljeta.
Primio sam hrpu Googleovih obavijesti o korupcijskom projektu.
I jednoga sam jutra primio jednu
iz članka engleskoga novinara Andrewa Jenningsa.
Mislim da me to zaintrigiralo zbog toga koliko mi nogomet znači,
odrastao sam uz njega, u srcu mi je.
U člancima Andrewa Jenningsa iznesene su optužbe
o inozemnim računima i Chucku Blazeru.
Počeo sam istraživati njegovu prošlost.
Budući da je osoba praktički u našem dvorištu, u New Yorku,
s informacijama koje su se činile vjerodostojnima
mislimo da možemo započeti istragu.
Ako postoji zločin, ako postoji slučaj,
sve će se svesti na to postoji li neki aspekt toga
koji se dotiče Sjedinjenih Država.
S vremenom smo saznali da je toga bilo mnogo
i to kroz američki financijski sustav.
Mislio sam da je najbolje pronaći novac,
pratiti novac preko različitih aspekata bankovnih transfera
i kretanja novca svijetom.
Recimo da kanite prebaciti novac s računa u Švicarskoj
na bankovni račun na Kajmanskim otocima.
Taj prijenos ne prolazi
iz Švicarske na Kajmanske otoke.
Moraju imati banku u Sjedinjenim Državama.
A jedan od prvih sudskih poziva izdali smo FIFA-inoj banci,
UBS-u u Švicarskoj.
Imaju partnersku banku u Sjedinjenim Državama.
Dobili smo evidenciju
svih FIFA-inih bankovnih ulaznih i izlaznih transakcija.
Možda imate jednu nit imena tvrtke
i počinje se širiti poput paukove mreže tragova.
Koristili su kodna imena.
Koristili su mnogo različitih računa u drugim državama
da premjeste novac od točke A do točke B do točke C do točke D do točke E…
Da vam se zavrti.
Ali kako smo dalje istraživali, nismo znali čemu služe isplate.
Iz doba kad sam radio na slučajevima mafije, znao sam
da nema svjedoka koji je voljan surađivati
u slučaju zavjere, u nečemu tako složenom,
koji bi mogao sve objasniti.
Sljedeći važan trenutak
bio je kad je Berryman učinio nešto što je mogao:
pogledao je povrat poreza Chucka Blazera
te je mogao otkriti kakav to adut
on drži u rukavu
i ispostavilo se da nema porezne prijave.
Ispalo je da Blazer uopće nije prijavio porez barem 15 godina.
I tako su se usmjerili na Blazera.
Slučaj je jasan.
Mogu ga srediti zbog poreza.
Onda je pitanje: „Što želimo s njim?
Želimo li uhititi Chucka Blazera?
Ne, ne želimo. Želimo ga jer želimo doušnika.”
Odlučili su mu prići
i dati mu ponudu koju ne može odbiti.
Mnogo je ovisilo o uspjehu tog pristupa.
Bilo je veće od Chucka.
Chuck će biti prvi korak prema mnogo široj istrazi.
DANA 30. STUDENOG 2011.
Upravo smo bili izašli iz Trumpova tornja prema restoranu,
a Chuck je rekao:
„Mary Lynn, idi u restoran s Alom.”
To je bio naš prijatelj.
Izašao je iz kombija i sjeo na svoj mali skuter.
Između Trumpova tornja i druge zgrade
nalazi se atrij, a on se dovezao ravno do stola.
Brzo je prepoznao situaciju u kojoj se nalazi.
Rekao sam mu što znamo o njemu.
Prijevare s mrežnim transakcijama, pranje novca, utaja poreza,
neprijavljivanje stranih bankovnih računa.
Agent je rekao:
„G. Blazer, čeka vas 75 do 100 godina zatvora.
Možemo vas uhititi ili možete surađivati.”
Mislim, sjećam se da me samo gledao i…
Rekao je: „Mislim da vam želim pomoći, dečki.
Ovo je veće nego što mislite.”
Mislim da smo mu predložili odvjetnika
pa smo krenuli od toga.
Kad je došao gore,
rekla sam mu: „Samo plati porez.
Dogovorite se. Samo plati.”
Rekao je: „Mary Lynn, ja sam samo debeli lupež iz Queensa.”
A onda… račun je došao na naplatu.
FBI kreće u napad na FIFA-u.
Nitko nije iznad zakona.
Iznenada ste u seriji o FBI-u na Netflixu.
Svjetsko prvenstvo u prijevarama.
Možda je to mafijaška organizacija.
Sepp Blatter nije jedini koji će odgovarati na pitanja.
Očekuje se da će 5200 radnika umrijeti.
Mene krive za ovu oluju. Onda dobro.
Sve ima svoj kraj.
Preuzet ću odgovornost.
Prijevod titlova: Željko Radić